Zuma praat oor uitjouery | Maroela Media
"Hulle skel my. Hulle het baie om te sê. Moenie aandag gee nie. Gaan werk eerder," het hy glo Dinsdag tydens 'n verkiesingsveldtog in Embalenhle, naby Secunda in Mpumalanga, gesê. "Dit wat hulle sê, help nie Suid-Afrika nie."
Zuma het ook uitgevaar teen "slim mense" wat kiesers versoek om teen die ANC te stem. "Om vir 'n ander party buiten die ANC te stem, is 'n mors van 'n stem," het hy gesê. "Mense praat baie. Hulle sê dit en dat. Hulle sê ons doen niks nie, maar hulle sit in 'n HOP-huis."
Zuma is onlangs herhaaldelik in die publiek uitgejou, insluitend tydens die gedenkdiens van oudpresident Nelson Mandela by die FNB-stadion in Johannesburg. Hy is ook by dié stadion uitgejou ná 'n sokkerwedstryd waar die Wêreldbeker-sokkertoernooi se trofee aan Brasilië oorhandig is.
Die Suid-Afrikaanse digter AE Ballakisten het ook op die Zuma-geraaswa geklim en 'n gedig waarin hy die president herhaaldelik uitjou, geskryf, op video voorgedra en op YouTube gelaai. Klik hier om die video te sien.
Die skrif is aan die muur, die uurglas loop leeg…
Ag shame – as jy nie meer verskonings het nie, dan beledig jy maar die mense, soos ons "vuil stem" aanmerking.
Hy gaan stemme verloor op die manier. Hy is eintlik die grootste blik. Nes sy 'eks-kammarade' Julius Malema.
Meneer Zuma, jy kan nie die leë blikke verkwalik nie. Hulle het eens op 'n tyd vir jou gestem, maar nou is jou druiwe suur, omdat hulle oë begin oopgaan het. Jy het geen ander keuse as om maar soos 'n eerbare man uit te stap nie, want jy is nie die man wat Suid Afrikaners soek nie. Jy stel nie 'n voorbeeld nie, dus is jou tyd om!
Wel nou wonder ek wie is regtig 'n lee blik veral met net 'n standerd 3 geen wonder hy en die ANC dink almal moet hom aanvaar as Mnr die geagte president nie.Hy moet egter onthou respek word verdien en kan nie op iemand geforseer word nie.